Държавен вестник, бр. 64, 2010 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  64
енергийния системен оператор, или да участват 
на организиран пазар „ден напред“, организиран 
от друг оператор на преносна мрежа в региона 
или съвместно от двама или повече оператори, 
при условията, посочени в правилата за участие 
на този организиран пазар.
(2) Сделките, потвърдени от оператора на 
организирания пазар „ден напред“, се известя­
ват на електроенергийния системен оператор от 
оператора на пазара „ден напред“ и от участника 
на пазара „ден напред“ в сроковете по чл. 71, 
ал. 9 и чл. 74 от тези правила.
Чл. 33. (1) Правилата на организирания пазар 
„ден напред“ регламентират допълнителна въз­
можност за договаряне на продажби и покупки 
на електрическа енергия от участниците в пазара 
на едро на електрическа енергия в България. 
Организираният пазар „ден напред“ има за цел:
1. създаване на условия за формиране на 
пазар на електрическа енергия в конкурентна, 
прозрачна и недискриминационна среда;
2. предотвратяване на възможности за проява 
на пазарна сила;
3. определяне на равновесни и референтни 
цени на електрическата енергия съгласно тър­
сенето и предлагането, които да бъдат база за 
други сделки на пазара на едро;
4. оптимално използване на ограничените 
преносни способности на междусистемните 
сечения със съседните държави посредством 
координирано разпределение на преносните 
способности на дневна база в рамките на орга­
низирания пазар „ден напред“. 
(2) В организирания пазар „ден напред“ могат 
да участват лицензирани участници, регистрирани 
съгласно тези правила за търговия.
Чл. 34. (1) Сделките на пазара „ден напред“ се 
сключват за всеки отделен ден на доставка (Д).
(2) За всеки единичен интервал на доставка 
(един час) в рамките на деня на доставка се 
сключват отделни, независими една от друга 
сделки за доставка на електрическа енергия с 
постоянна мощност, която съответства на средна 
нетна величина на електрическата енергия за 
един час.
(3) Сделките, сключени на пазара „ден на­
пред“, предполагат твърд ангажимент на съот­
ветния участник за доставка на електрическа 
енергия в случай на предложение за продажба 
или задължение за приемане на доставка на 
електрическа енергия в случай на предложение 
за покупка, в съответствие със спецификацията 
на съответната сделка. 
(4) Всяка сделка е обвързана към един ден 
за доставка, един интервал на доставка и една 
пазарна зона. 
(5) Електроенергийният системен оператор 
е страна по всички сделки с участниците на 
организирания пазар „ден напред“.
(6) Сделките се считат за приключени/
изпълнени при осъществяване на физическа 
доставка в деня на доставка на електрическа 
енергия в електроенергийната система на Бъл­
гария, включително доставката на граница със 
съседна държава.
(7) Доставката или покупката на електриче­
ска енергия се счита за реализирана от всяка 
страна, която е задължена да изпраща известие 
за сключена сделка на организиран пазар „ден 
напред“, в съответствие с указанията, посочени 
в глава шеста на тези правила.
(8) Всеки ден на доставка се състои от два­
десет и четири (24) последователни интервала 
на доставка, всеки от (един) час, като първият 
интервал на доставка започва от 00:00 ч. в деня 
на доставката. В дните на преминаване от лятно 
към зимно часово време, респективно от зимно 
към лятно часово време, денят на доставка има 
25, респ. 23, интервала на доставка.
Раздел II
Условия за участие и регистрация в организиран 
пазар „ден напред“
Чл. 35. (1) Търговски участници, регистира­
ни от електроенергийния системен оператор за 
участие в организиран пазар „ден напред“, имат 
право да подават предложения за продажба и 
предложения за покупка на електрическа енергия.
(2) Лицензирани дружества, които могат да 
станат участници в организирания пазар „ден 
напред“, са:
1. производители на електрическа енергия, 
получили право на достъп до съответната мрежа 
и регистирани на пазара на електрическа енергия;
2. търговци на електрическа енергия, реги­
стрирани на пазара на електрическа енергия;
3. общественият доставчик – за покриване на 
доставките на потребители, които не са сменили 
доставчика на електрическа енергия;
4. преносното предприятие (технологични 
разходи);
5. разпределителните предприятия (техноло­
гични разходи);
6. крайните снабдители – за покриване на 
доставките на потребители, които не са сменили 
доставчика на електрическа енергия и които 
не са в групата на „защитените потребители“ 
съгласно Закона за енергетиката;
7. участници, които не са регистрирани на 
пазара на електрическа енергия от електроенер­
гийния системен оператор, но са регистрирани 
участници в пазара на други електроенергийни 
системи, при условия, допълнително публику­
вани от електроенергийния системен оператор 
на интернет страницата му.
(3) Лицензираните дружества по ал. 2 следва 
да бъдат регистрирани на пазара на електриче­
ска енергия като координатори на балансиращи 
групи.
(4) Преносното и разпределителното пред­
приятие могат да участват на организирания 
пазар „ден напред“ само с цел изпълнение на 
функциите им съгласно Закона за енергетиката 
и нямат право да търгуват електрическа енергия 
с цел печалба.
(5) Електроенергийният системен оператор 
има право да продава и купува електрическа 
енергия на/от организирания пазар „ден напред“ 
с цел компенсиране на непланираните обмени с 
други оператори на преносни мрежи.